Julián Gimon

Julian Gimon Rezola (Bergara, 1898 - Bilbo, 1980) sendagile urologoa izan zen, eta Euskal Unibertsitatearen sorreran parte hartu zuen, Kirurgia katedra izanez. Eusko Abertzale Ekintza alderdiko hasierako kideetako bat, bertako idazkaria izan zen. Bilboko Igualatorio Mediko Kirurgikoaren sortzaileetako bat, 1951 eta 1957 artean bertako lehendakaria izan zen. 

 Biografia 
Haurtzaroa Eibarren igaro ondoren, non bere aita alkate izan zen. Medikuntza ikasketak Valladolideko Unibertsitatean egin zituen, bekadun gisa, eta lizentziaturako aparteko sariarekin amaitu zuen. Geroago Eibarren bere lehen erietxea eraiki zuen. 1919an, meritu-lehiaketa bidez, Bilboko Ospitale Zibileko barneko lanpostua lortu zuen. Etapa hori amaitu ondoren, Eibarren jarri zen bizitzen, eta bertan jardun zuen arlo pribatuan.

1922an, Alemaniara eta Suitzara joan zen, eta kirurgiarekin lotutako zenbait ikastaro egin zituen (gorpu-kirurgia, urologia, hematologia, etab.). 1926an Alemaniara itzuli zen Minbiziaren Institutuan kantzerologia ikastera. Aldi horretan bere doktore-tesia egin zuen: Minbiziaren tumoreen aurkako tratamendua Torion Xrekin. Madrilgo Unibertsitate Zentralean defendatu zuen, eta bikain kalifikazioa eman zioten. Urte honen amaieran, Bilboko Ospitale Zibileko Kirurgia eta Urologiako Hirugarren Klinikako laguntzaile izendatu zuten.

1930ean establezimendu kliniko bat sortu zuen Bilbon non Gerra Zibilaren garaian itxi egin zuten. 1934an, Bilboko Medikuntza Zientzien Akademiako presidente hautatu zuten, eta hurrengo urtean, oposizioz eta epaimahaiaren aho bateko adostasunez, Bilboko Ospitale Zibileko Kirurgia zerbitzuburuaren postua lortu zuen.

1930etik Eusko Abertzale Ekintzako kidea izan zen eta besteak alderdiaren idazkaria eta Bilboko egoitzaren lehendakaria izan zen. 1936an alderdia utzi zuen, 1936ko guda hasi baino pixka bat lehenago.

Francok heriotza-zigorra ezarri zion, eta Duesoko presondegitik eta Cadizko Puerto de Santa Mariatik igaro zen, askatasuna berreskuratu aurretik. Bilboko Sendategi Mediko-Kirurgikoaren zuzendari eta sortzailea 1950n, (gaur egun "Clínica Guimón, S.A."). Igualatorio Médico Quirúrgicoa sortu zuen mediku-taldeko kide izan zen, eta erakunde horretako buru izan zen 1957ra arte. Alkoholismoa Bizkaian aztertzeko Batzordearen antolatzaile eta lehendakaria (1966-1971) bitartean. 1967tik 1969ra Bizkaiko Medikuntza Akademiako buru izan zen berriro. Medikuntzako Errege Akademiako kidea zenhttps://aunamendi.eusko-ikaskuntza.eus/es/guimon-rezola-julian/ar-57479/. 

Bilbon hil zen 1980an, eta ondare zabala utzi zuen, batez ere argitalpen eta mediku espezialisten prestakuntza moduan.

Bilboko hiriak kale bat eskaini zion.

 Erreferentziak 

 Kanpo estekak 

Kategoria:Bergararrak
Kategoria:Bizkaiko urologoak
Kategoria:Euskal Herriko frankismoaren errepresialiatuak
Kategoria:Bizkaiko sendagileak
Kategoria:Ekintzaleak
Kategoria:Bilbon hildakoak
Kategoria:1898ko jaiotzak
Kategoria:Bilbotarrak
Kategoria:Bizkaiko politikariak
Kategoria:1980ko heriotzak